text: Vejlegården genåbner - men det bliver ikke snart
  14 februar 2013 kl. 12.37
  Forpagteren af Vejlegården havde forventet at kunne genåbne restauranten om et par uger. Men der kommer til at gå længere tid.
  Restauratør Amin Skov havde håbet på at kunne genåbne restaurant Vejlegården i begyndelsen af marts. Restauranten har været lukket siden december, hvor en brand ødelagde noget af bygningen.
  Siden er Amin Skov sigtet for at være brandstifter.
  - Vi venter alle på politiet. Før sigtelsen mod mig bortfalder, bliver der ikke udført arbejde i restauranten, siger Amin Skov til Vejle Amts Folkeblad.
  - Tiden går, så det er svært at komme med et realistisk bud på, hvornår vi åbner, siger Amin Skov.
  